開ot，又叫加班，即係超時工作，「ot」嚟自英文overtime，指過咗「正常工作時間」之後都未放工嘅現象，可以係自願或者老細要求。依家啲大城市好似香港同澳門咁成日要開ot嘅問題都幾嚴重。開ot對健康都有好大影響，除咗本身會增加壓力之外，部分人因為長時間做嘢，導致食飯唔定時，加上少運動，容易引致各類腸胃病同埋會有心血管病嘅風險。